Perlas (upė)

Perlas arba Perlų upė () – upė Jungtinių Amerikos Valstijų pietryčiuose, Misisipės ir Luizianos valstijose. Prasideda vidurio rytų Misisipės valstijoje, šalia indėnų čoktavų rezervacijos. Teka į pietvakarius, nuo Džeksono – į pietus. Žemupyje sudaro Misisipės–Luizianos valstijų ribą. Įteka į Meksikos įlanką (Misisipės užutėkį) į šiaurės rytus nuo Naujojo Orleano, sudaro pelkėtą deltą.

Didžiausi intakai: Jokanukanis (dešinysis), Strongas (kairysis).

Netoli Džeksono Perlas patvenktas, sudarytas Roso Barneto tvenkinys. Jis skirtas vandens tiekimui Džeksonui, taip pat potvynių, taršos valdymui, rekreacijos reikmėms. Žemupys laivuojamas, iki Bogalusos įrengti šliuzai. Perlo delta paskelbta gamtos draustiniu.


Pagrindiniai miestai prie Perlo: Filadelfija, Džeksonas, Kolambija, Bogalusa, Pikajunas.

 Šaltiniai 

Kategorija:JAV upės
Kategorija:Luiziana
Kategorija:Misisipė